שמואל ברוך ורנר

רבי שמואל ברוך ורנר (כ"ה בטבת ה'תרע"א, 25 בינואר 1911 – ל' בסיון ה'תשנ"ג, 19 ביוני 1993) היה אב"ד בתל אביב במשך עשרות שנים. מחבר, מהדיר ועורך תורני, מראשי מכון ירושלים. חתן פרס הרב קוק ופרס הרב מימון. חתנו של הרב יעקב משה חרל"פ.

ביוגרפיה
נולד בירושלים לרב חנוך הניך (תרל"ד-ה'תשט"ז) ודינה ורנר (נפטרה בתרפ"ז). סבו הוא הרב משה מנחם מנדל ורנר, מבוני ירושלים, מייסד שכונת בתי ורנר בירושלים שיועדה למגורי תלמידי חכמים. למד בישיבת מאה שערים ובישיבת ציון, והחל מתרפ"ו בישיבת עץ חיים. באותה תקופה למד בחברותא עם הרב דב בער אליעזרוב.

באדר ה'תר"צ (1930) נישא לקיילה יהודית (נפטרה בתשמ"ט), בתו של הרב יעקב משה חרל"פ,ראו גם: הרב משה צבי נריה, בשדה הראי"ה, תל אביב תשמ"ז, עמ' 343 והתגורר בשכונת שערי חסד.ראו: , עמ' 25 באותה תקופה למד בקביעות עם חותנו, שהכין עמו את השיעור הכללי בישיבת מרכז הרב. 

נסמך לרבנות בידי הרב יצחק יעקב וכטפוגל והרב אבא יעקב בורוכוב. רבותיו המובהקים היו הרב איסר זלמן מלצר,לשם ההמחשה, ראו אזכורי הרב ורנר בשני כרכי "בדרך עץ החיים" על הרב מלצר. ראש ישיבת עץ חיים, וכן חותנו הרב חרל"פ אותו שימש כעשרים שנה. בהדרכת חותנו העמיק בלימוד כתבי המהר"ל.

 עריכה תורנית והוראה 
החל משנת תרצ"ג היה מראשוני הלומדים במכון הארי פישל בנשיאותו של הראי"ה קוק,לדוגמה:  שם למד בחברותא במשך כעשור עם הרב חיים שרגא פייבל פרנק. במסגרת המכון הוציא לאור עם הרב פרנק את חידושי הר"ן למסכתת מועד קטן. כן עסק בכתיבת ביאור הלכה על הפרק השלישי במסכת ביצה.הרב ורנר הוציא לאור בהדפסה מיוחדת את קונטרסו "בירור הלכה" על מסכת ביצה, בהוצאת מכון הרי פישל (ראו: במישור עט, ו' אלול תש"א, עמ' טז) לאחר סגירת המכון שימש מפקח רוחני ובוחן בישיבות רשת מפעל התורה של תנועת המזרחי, בנשיאות הרב עוזיאל והרב פרנק.ראו: מנחם מנדל פרוש, עדות לישראל ולעמים, ירושלים תש"ו, עמ' מט; 

בשנת תש"ה (1944) פרסם במוסד הרב קוק על פי כתב יד את "יקר תפארת" – פירוש הרדב"ז על הלכות שלוחין ושותפין והלכות עבדים ברמב"ם. באותה שנה נמנה בין מייסדי בית המדרש "בית זבול" בראשות חותנו הרב חרל"פ ולימד בו. סייע לשלמה זלמן אריאל בכתיבת ערכים באנציקלופדיה מאיר נתיב.

בשחר ימיו היה חבר "חבר הרבנים של המזרחי והפועל המזרחי".ספר הציונות הדתית א, מוסד הרב קוק תשל"ז, עמ' 437, 468. ראו גם: ; ; ; ; ; ועוד לאחר מלחמת ששת הימים כתב כי "ראינו במו עינינו הנסים הגלויים שעשה ה' לנו בארצנו", ולפיכך ראה בחיוב קריאת הלל.ראו מכתבו אל הרב משה צבי נריה, שנה בשנה: תשכ"ז, הוצאת היכל שלמה, עמ' 114–115

 דיינות ופעילות ציבורית 
בשנת ה'תשי"ב (1952), לבקשת הרב הראשי הרב הרצוג ושר הדתות הרב יהודה ליב מימון, נעתר להתמנות כדיין בבית הדין הרבני בתל אביב.ראו: חוק בתי הדין הרבניים (אישור מינויים), תשי"ב-1952 בתחילת כהונתו כדיין התגורר בבני ברק, תחילה לבדו – לעיתים בדירת ידידו הרב ראובן מרגליות – ובהמשך הצטרפה אליו משפחתו. באותה תקופה התקרב לחזון איש והתפלל בביתו בקביעות. בהמשך קבע את תפילותיו בישיבת פוניבז' והיה דמות קבועה באירועיה.ראו לדוגמה: פוניבז', בני ברק תשל"א, עמ' 9

החל מתשט"ז (1956) כיהן כאב בית דין רבני בתל אביב. הוא שימש כאב"ד כשלושים שנה, עד פרישתו לגמלאות. לצד דיינים נוספים, דוגמת הרבנים אליעזר גולדשמידט, בצלאל ז'ולטי, שלמה קרליץ, שלמה טנא, יוסף שלום אלישיב, אליעזר יהודה ולנדברג ועוד, נחשבת עבודתו כדיין כתשתית החלוצית הראשונה למערך בתי הדין הרבניים במדינת ישראל.

שימש חבר ועדת השופטים של פרס הרב קוק. במסגרת תפקידו, התפרסמה התנגדותו החריפה להענקת הפרס לרב פרופ' שאול ליברמן, בשל עבודתו של האחרון בבית המדרש לרבנים באמריקה בניו יורק המשתייך לתנועה הקונסרבטיבית, אף שליברמן עצמו קיים אורח חיים אורתודוקסי אדוק.על הפרשה ראו, לדוגמה: אב בבית המלך, ירושלים תשנ"ח, עמ' 116–117 בשנת תשל"א, לצד עמיתו הרב יצחק קוליץ, נסע מטעם מועצת הרבנות הראשית לווינה ופרסם דו"ח על פרשת גיורי וינה בעיר.

בשנת ה'תשל"ג (1973) זכה בעצמו בפרס הרב קוק (פרס כבוד) על ספרו "משפטי שמואל". הספר זכה בשנת ה'תשל"ח גם בפרס הרב מימון, ונחשב פרויקט חלוצי המתאים את עקרונות חושן משפט לדין בבתי הדין הרבניים המודרניים. לצד עבודתו בהוראה ובבית הדין, עסק במפעלי חסד ונדבנות רבים.ראו לדוגמה: 

פרסם מספר ספרים תורניים וכן מאמרים בנושאי הלכה ומשפט בבמות שונות. במקביל לעיסוקו בתחום ההלכה והדיינות עסק בעריכת תורתם של הראשונים. בעשרים השנים האחרונות לחייו עמד בראש המחלקה לכתבי יד של "מכון ירושלים".

הרב ורנר נפטר בל' בסיוון ה'תשנ"ג ונקבר בבית הקברות בהר הזיתים. לאחר פטירתו יצא לכבודו "ספר הזיכרון למרן הגרש"ב ורנר" על ידי מכון ירושלים בעריכת הרב יוסף בוקסבוים.

משפחתו
היה נשוי לקיילא יהודית, בתו של הרב יעקב משה חרל"פ.

 הרב דוד יחיאל ורנר, רב העיר חדרה.
 דינה - נפטרה בילדותה.
 פסיה פעשא - אלמנת הרב דב צבי קרלינשטיין, ראש ישיבת גרודנא באשדוד.
 מרים - אשת הרב מנחם שיף, ראש כולל ברעננה.
 הרב שמעון מאיר ורנר, כיהן שנים רבות כראש כולל 'הרמב"ם' בישיבת תפארת חיים בתל אביב, וכיום כראש קיבוץ בישיבת עטרת שלמה.
 רבקה

דודו הרב שמחה בונם ורנר כיהן כחבר הבד"ץ של העדה החרדית בירושלים. בני דודיו הם הרב אברהם ורנר רבה של נתניה והרב אשר זאב ורנר רבה של טבריה.

מספריו ועריכותיו
 משפטי שמואל – פסקים ובירורי הלכות באבן העזר ובחושן משפט (תשל"ב, תשמ"ד). על ספר זה זכה בפרס הרב מימון לשנת תשל"חעל הספר: הרב יהודא[!] סגל, '"משפטי שמואל" תנינא – לגאון רבי שמואל ברוך ורנר שליט"א', שערים, פסח תשמ"ד, עמ' 18; הרב שמריה שולמאן, 'ספר "משפטי שמואל"', הדרום מא, ניסן תשל"ה, עמ' 188–189; 'משנה תורה לרמב"ם הל' עבדים ע"פ יקר תפארת וספר משפטי שמואל', מוריה, יז יא-יב [רג-רד], אייר תשנ"א, עמ' קז
 בירורי הלכות – בזכויות עובד ומעביד, שכיר וקבלן
 חידושי הר"ן – למסכתות שבת, מועד קטן ומגילה
 יקר תפארת – לרדב"ז על משנה תורה הלכות שלוחין ושותפין והלכות עבדים, תשכ"ד
 ארבעה טורים – מהדורת אל המקורות, בעריכתו, עם הערות המהרש"ל,על עבודתו ראו: הרב יוסף מרדכי דובאוויק, 'השמטות בהגהות המהרש"ל על הטור', ישורון יא, תשס"ב, עמ' צח-צז; הנ"ל, מבוא לספר "עטרת שלמה" למהרש"ל, ירושלים תשס"ו מהר"ן שפירא והמהר"ל, תשי"ח

 לקריאה נוספת 

 שרה קלמנוביץ (נכדתו), אב בבית המלך: סיפור חייו של הרב שמואל ברוך ורנר, ירושלים תשנ"ח
 אהרון סורסקי, 'ראשי פרקים ממסכת חייו וקצות דרכיו', בתוך ספר הזיכרון למרן הגרש"ב ורנר, מכון ירושלים תשנ"ו, עמ' ג-כטפורסם קודם: 'כשמואל בדורו: הגאון רבי שמואל ברוך וורנר זצ"ל', מוסף יתד נאמן, פרשת חקת תשנ"ד, עמ' 6–9
 יצחק אלפסי, 'ורנר, שמואל ברוך', בתוך: אנציקלופדיה של הציונות הדתית, כרך ו, מוסד הרב קוק תשס"א, עמ' 411–412
 הרב שילה רפאל, 'זכר צדיק לברכה', בתוך: חידושי הר"ן על מסכת מועד קטן, מוסד הרב קוק תשנ"ד, עמ' 5
 הרב יהודה סגל, 'שר התורה וההוראה הגאון רש"ב ורנר זצ"ל', שערים, פרשת ואתחנן תשנ"ג, עמ' 15

קישורים חיצוניים



הערות שוליים

קטגוריה:זוכי פרס הרב קוק
קטגוריה:זוכי פרס הרב מימון
קטגוריה:יהודים הקבורים בהר הזיתים: חלקת הנביאים
שמואל ברוך
קטגוריה:משפחת חרל"פ
קטגוריה:רבנים חרדים ישראלים
קטגוריה:בוגרי ישיבת עץ חיים
קטגוריה:מהדירי ספרות תורנית
קטגוריה:אבות בית הדין הרבני בתל אביב
קטגוריה:בוגרי הישיבה הגדולה ותלמוד תורה מאה שערים
קטגוריה:ישראלים שנולדו ב-1911
קטגוריה:ישראלים שנפטרו ב-1993